Maria Wine (8. juli 1912 – 22. april 2003) var en svensk digter og forfatter. Hun blev født Karla Maria Petersen i København og blev gift 1936 med den svenske forfatter Artur Lundkvist. Hun skrev på svensk og debuterede med Vinden ur mörkret (1943). Hun skrev digte men også prosa. I bogen Man har skjutit ett lejon (1951) fortæller hun om sin traumatiske barndom på et børnehjem i Danmark, en oplevelse der påvirkede hele hendes liv og forfatterskab.